rejauldu/bengali-wikipedia huggingface dataset:
রেল জাদুঘর হাওড়ার ফোরশোর রোডে অবস্থিত একটি জাদুঘর। এটি ভারতের রেল বিষয়ক অন্যতম গুরুত্বপূর্ণ যাদুঘর এবং কলকাতা মহানগর অঞ্চল ও হাওড়া শহরের অন্যতম প্রধান পর্যটন আকর্ষণ। জাদুঘরটি ২০০৬ সালে হাওড়া রেলওয়ে স্টেশন চত্বরে স্থাপন করা হয়। এটি হাওড়া রেল মিউজিয়াম হিসাবে অধিক পরিচিত।  জাদুঘরটি ভারতীয় রেলওয়ে দ্বারা পরিচালিত হয়। এটি সাড়ে চার একর জমিতে স্থাপন করা হয়। এখানে পূর্ব ভারতের রেল চলাচল সম্পর্কে যাবতীয় উন্নয়ন ও বিবর্তনের তথ্য প্রদর্শিত হয়। জাদুঘর প্রদর্শনের জন্য নিদিষ্ট প্রবেশ মূল্য নির্ধারিত রয়েছে।  ইতিহাস  পূর্ব ভারতের প্রথম ট্রেনটি ১৮৫৪ সালের ১৫ অগস্ট হাওড়া ও হুগলির মধ্যে যাত্রা শুরু করে। সকাল সাড়ে আটটায় হাওড়া স্টেশন ছেড়ে ৯১ মিনিটে হুগলি পৌঁছেছিল ট্রেনটি। এর পরে সমগ্র ভারতের সাথে পূর্ব ভারতের রেলপথ ও রেল পরিচালনা ব্যবস্থা বহু পরিবর্তনের মধ্যদিয়ে বর্তমান অবস্থায় পৌঁছায়। জাদুঘরটি শতাব্দী প্রাচীন রেল ব্যবস্থায় ব্যবহৃত ট্রেন ও রেল ইঞ্জিন সহ বিভিন্ন সরঞ্জামসমূহ জনসাধারণের সম্মুখে তুলে ধরান জন্য ভারতীয় রেলের তত্বাবধানে ২০০৬ সালে চালু হয়।   সংগ্রহ   ২৫০px|থাম্ব|বাম|জাদুঘরে প্রদর্শিত একটি রেল ইঞ্জিন জাদুঘরে ট্রেন চলাচলের পুরানো লন্ঠন সিগন্যাল, টেলিফোন, যন্ত্রাংশ সহ বহু উপকরণ সংগৃহীত কারা হয়েছে। এখানে পূর্ব ভারতের রেল চলাচল সম্পর্কে যাবতীয় উন্নয়ন ও বিবর্তনের তথ্য রয়েছে। এছাড়াও দেড়শ বছরের পুরনো বাষ্পীয় ইঞ্জিন, ভিন্টেজ কামরা রয়েছে।  এখানে কবিগুরু এক্সপ্রেস- সহ বিভিন্ন এক্সপ্রেস ট্রেনের প্রতিরূপ-সংস্করণ সংরক্ষিত হয়েছে। জাদুঘরে হিন্দি চলচ্চিত্র পরিনীতার অন্তর্গত ‘কস্ত মজা’ গানের দৃশ্যায়নে ব্যবহৃত স্টিম ইঞ্জিনটি স্থান লাভ করেছে।  জাদুঘরে হাওড়া স্টেশনের আদলে নির্মিত ভবন রয়েছে। জাদুঘরে টয় ট্রেনের ব্যবস্থা রয়েছে।   প্রদর্শনী  ২৫০px|থাম্ব|ডান|ট্রয় ট্রেন  ডব্লিউসিএম-৫ রেল ইঞ্জিন- ভারতে নির্মিত প্রথম ব্রডগেজ বৈদ্যুতিক লোকোমোটিভ।  এইচপিএস-৩২ - ইস্ট পাকিস্তান রেলওয়ের একটি ইঞ্জিন। ভারতীয় সেনা ১৯৭১-এর ভারত-পাক যুদ্ধের সময় এই পাক ইঞ্জিনটি আটক করে।  ইন্দ্রপ্রস্থ - পরিষেবা প্রদান থেকে অবসরকারী ভারতীয় রেলের প্রাচীনতম লোকোমোটিভ।   প্রদর্শনের সময় ও প্রবেশ মূল্য   জাদুঘরটি রবিবার, সোমবার, মঙ্গলবার, বুধবার ও শুক্রবার, শনিবার জনসাধারণের জন্য উন্মুক্ত থাকে। সকাল ১০:৩০ ঘটিকা থেকে বিকাল ৫:৩০ ঘটিকা পর্যন্ত খোলা রাখা হয়।    জাদুঘরে প্রবেশের জন্য প্রবেশ মূল্য নির্ধারিত রয়েছে। নির্ধারিত মাথাপিছু প্রবেশ মূল্য ১০ টাকা।  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের জাদুঘর বিষয়শ্রেণী:২০০৬-এ পশ্চিমবঙ্গে প্রতিষ্ঠিত বিষয়শ্রেণী:২০০৬-এ প্রতিষ্ঠিত জাদুঘর বিষয়শ্রেণী:কলকাতার জাদুঘর
ডাঃ রফিকুল হোসেন (-১০ ফেব্রুয়ারি ২০১৬)বাংলাদেশের কুমিল্লা জেলার রাজনীতিবিদ, চিকিৎসক ও কুমিল্লা-১০ আসনের সাবেক সংসদ সদস্য।   প্রাথমিক জীবন  রফিকুল হোসেনের জন্ম  সালে  কুমিল্লা জেলার লাকসামের ডুরিয়া বিষ্ণপুর গ্রামে।   রাজনৈতিক জীবন  ডাঃ রফিকুল হোসেন চিকিৎসক ও লাকসাম উপজেলা জাতীয় পার্টির সাবেক সভাপতি। তিনি কুমিল্লার লাকসাম মমতাময়ী হাসপাতালের চেয়ারম্যান ছিলেন। তিনি ১৯৮৬ সালের তৃতীয় জাতীয় সংসদ নির্বাচনে জাতীয় পার্টির মনোনয়ন নিয়ে কুমিল্লা-১০ আসন থেকে সংসদ সদস্য নির্বাচিত হয়েছিলেন।   মৃত্যু  রফিকুল হোসেন ১০ ফেব্রুয়ারি ২০১৬ সালে ঢাকা ল্যাব এইড হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:২০১৬-এ মৃত্যু বিষয়শ্রেণী:কুমিল্লা জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:১৯৩৬-এ জন্ম
পরিণীতি চোপড়া (; ; জন্ম: ২২ অক্টোবর, ১৯৮৮) একজন ভারতীয় অভিনেত্রী। ২০১১ সালে লেডিস ভার্সেস রিকি বেহেল চলচ্চিত্রের মাধ্যমে অভিনয় ক্যারিয়ার শুরু করেন । শুরুতে একজন ইনভেস্টমেন্ট ব্যাংকার হতে চেয়েছিলেন পরিণীতি চোপড়া, তবে ম্যানচেস্টার বিজনেস স্কুল থেকে ব্যবসা, ফিন্যান্স এবং অর্থনীতিতে তিনটি স্নাতক ডিগ্রি নেয়ার পর ২০০৯ সালে ভারতে চলে আসেন । ভারতে এসে যশ রাজ ফিল্মস -এ 'জনসংযোগ পরামর্শক' হিসেবে কাজ শুরু করেন । প্রতিষ্ঠানে কর্তব্যরত অবস্থাতেই চলচ্চিত্র পরিচালক মনীশ শর্মা'র নজরে আসেন । পরবর্তীতে অডিশনের মাধ্যমে তিনি এ প্রতিষ্ঠানের সঙ্গে অভিনেত্রী হিসেবে তিনটি চলচ্চিত্রে কাজ করার জন্য চুক্তিবদ্ধ হন ।   জন্ম ও শিক্ষাজীবন  পরিণীতি চোপড়া হরিয়ানার আমবালায় একটি পাঞ্জাব পরিবারে ১৯৮৮ সালের ২২ অক্টোবর জন্মগ্রহণ করেন।  তার বাবার নাম পাওয়ান চোপড়া যিনি একজন ব্যবসায়ী। তিনি অ্যালায়েন্স ম্যানচেস্টার বিজনেস স্কুল থেকে এমবিএ ডিগ্রি অর্জন করেন।   কর্মজীবন    অভিনয় জীবন  পরিণীতি চোপড়া Debut and breakthrough (২০১১–১২) ছবির মাধ্যমে প্রথম দর্শকের সামনে হাজির হন।   চলচ্চিত্রসমূহ  +চলচ্চিত্রসমূহ বছর  চলচ্চিত্রের নাম  ভূমিকা  ২০১১  লেডিস vs. রিকি বেহেল  ডিম্পল চাড্ডা  ২০১২  ইশাকজাদে  জয়া কোরেশী  ২০১৩  শুদ্ধ দেশী রোমান্স  গায়েত্রী ২০১৪  হাসি তো ফাসি  মিতা সোলাঙ্কি  দাওয়াত এ ইশক    কিল দিল   ২০১৭  মেরি পেয়ারি বিন্দু  বিন্দু গোলমাল এগেইন খুশী   পুরস্কার ও সম্মাননা    তথ্যসূত্র    বহিঃসংযোগ        বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জাতীয় চলচ্চিত্র পুরস্কার (ভারত) বিজয়ী বিষয়শ্রেণী:আম্বালার মানুষ বিষয়শ্রেণী:হরিয়ানার অভিনেত্রী বিষয়শ্রেণী:পাঞ্জাবি হিন্দু বিষয়শ্রেণী:জি সিনে পুরস্কার বিজয়ী বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
পিয়ুমি হংসমালি গোমেজ (জন্ম: ২২ নভেম্বর ১৯৯২, ), একজন শ্রীলঙ্কান অভিনেত্রী, টেলিভিশন ব্যক্তিত্ব, সৌন্দর্য প্রতিযোগিতার প্রতিযোগী এবং মডেল। তিনি ধারাবাহিক রিঠু, এবং  ওয়াসানায়ে স্যান্দা ও লখনউ চলচ্চিত্রে অভিনয় করেছেন।   প্রারম্ভিক জীবন  হংসমালি নেগাম্বোতে জন্মগ্রহণ করেছিলেন, তিনি নিহাল লক্ষ্মণ গোমেজ এবং বসন্তী পেরেরার একমাত্র সন্তান। তার বাবা-মা দুজনেই বিদেশে চাকরি করতেন। তিনি রাজগিরিয়ার শ্রী শোবিতা বিদ্যালয়ে তার শিক্ষাজীবন শেষ করেন। ২০১১ সালে তিনি রোজান ডায়াস দ্বারা পরিচালিত সাইড ইমেজ মডেলিং স্কুলে যোগদান করেন।   কর্মজীবন  র‍্যাম্প মডেলিংয়ে কর্মজীবন শুরু করেন হংসমালি। ২০১৪ সালে শান্ত সোয়েজা পরিচালিত আইটিএন-এর টেলিভিশন ধারাবাহিক রিঠু-তে অচিনয়ের মাধ্যমে হংসমালি টেলিভিশনে আত্মপ্রকাশ করেন। ধারাবাহিকটিতে তিনি জনপ্রিয় অভিনেতা বিশ্ব কোদিকারার বিপরীতে কেন্দ্রীয় চরিত্রে অভিনয় করেছিলেন। ধারাবাহিকটি জনপ্রিয়তা পেলেও রাজনৈতিক চাপের কারণে ২০১৫ সালের শুরুতে এটি বাতিল হয়ে যায়।  ২০১৫ সালে তিনি মিসেস গ্লোবে অংশগ্রহণ করেছিলেন এবং তারপরে ২০১৬ সালে মিসেস নোবেল কুইন অব দ্য ইউনিভার্সে প্রতিদ্বন্দ্বিতা করেছিলেন। ২০১৭ সালে তিনি তুরস্কে অনুষ্ঠিত বেস মডেল ইন এশিয়া ইন ফিউচার ফ্যাশন ফেস ওয়ার্ল্ডে প্রতিদ্বন্দ্বিতা করেছিলেন।  তারপরে ২০১৮ সালে তিনি উদয়কণ্ঠ ওয়ার্নাসুরিয়া পরিচালিত নাট্য চলচ্চিত্র ওয়াসানায়ে স্যান্দা-এর মাধ্যমে চলচ্চিত্রে অভিষেক করেন। চলচ্চিত্রটিতে তিনি 'মিহিরি' চরিত্রে অভিনয় করেছেন।  ২০১৯ সালে তাকে অনিল কুমার পরিচালিত মালয়ালম চলচ্চিত্র লখনউ-তে অভিনয় করার জন্য আমন্ত্রণ জানানো হয়েছিল। চলচ্চিত্রটিতে তিনি শ্রীলঙ্কার নাট্যকার জ্যাকসন অ্যান্থনির সাথে কেন্দ্রীয় চরিত্রে অভিনয় করেছিলেন।  ১৯৯২ সালে যশোদা উইমালাধর্মা একটি ভারতীয় চলচ্চিত্রে কেন্দ্রীয় চরিত্রে অভিনয় করার পর দ্বিতীয়বার একজন শ্রীলঙ্কার অভিনেত্রী এমন অবস্থানে রয়েছে।  অভিনয় ছাড়াও তিনি ২০১৪ থেকে ২০১৬ সাল পর্যন্ত মিউজিক্যাল প্রোগ্রাম মিউজিক লাইভ-এর জন্য টেলিভিশন উপস্থাপক হিসেবেও কাজ করেছেন। তিনি "সানলাইট," "টিভিএস বাইক," "ফরচুন কুকিং অয়েল", এবং হ্যাকস-সহ বেশ কয়েকটি টেলিভিশন বিজ্ঞাপনে উপস্থিত হয়েছেন।   ব্যক্তিগত জীবন  হংসমালি একজন বিবাহিতা এবং তার একটি ছেলে রয়েছে।   চলচ্চিত্রের তালিকা   চলচ্চিত্র   বছর শিরোনাম ভূমিকা সূত্র ২০১৯ ওয়াসানায়ে স্যান্দা মিহিরি  ২০১৮ রাইগাময়ই গাম্পালায়ি সিরিয়ালতা   লখনউ    নির্বাচিত মিউজিক ভিডিও   দুষ্যন্ত ওয়েরামনের ওমারি লতা  এরাঙ্গা লঙ্কার সারাভিয়ে  শান হাসিমের মোধা  আরশুলা কোরের তাহানাম  সাহান/কাইজারের দেনুনা  অমিলা পেরেরা এবং অমিলা নদীশানির বৈশ্যবিয়াকদা মা   তথ্যসূত্র    বহিঃসংযোগ       বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:কলম্বোর ব্যক্তি বিষয়শ্রেণী:শ্রীলঙ্কান নারী মডেল বিষয়শ্রেণী:শ্রীলঙ্কান টেলিভিশন অভিনেত্রী বিষয়শ্রেণী:২১শ শতাব্দীর শ্রীলঙ্কান অভিনেত্রী‎ বিষয়শ্রেণী:শ্রীলঙ্কান চলচ্চিত্র অভিনেত্রী
মোহাম্মদ সাগর ইসলাম (জন্ম: ৫ জুন ২০০৬; সাগর ইসলাম নামে সুপরিচিত) হলেন একজন বাংলাদেশী তীরন্দাজ, যিনি বাংলাদেশের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ইসলাম বাংলাদেশের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে উদ্বোধনী অনুষ্ঠানে তিনি বাংলাদেশের পতাকা বহন করেছেন।  প্রারম্ভিক জীবন মোহাম্মদ সাগর ইসলাম ২০০৬ সালের ৫ই জুন তারিখে বাংলাদেশে জন্মগ্রহণ করেছেন এবং রাজশাহীর ছোট বনগ্রাম গ্রামে তার শৈশব অতিবাহিত করেছেন। চার সন্তানের মধ্যে সর্বকনিষ্ঠ তিনি মাত্র তিন বছর বয়সে তার বাবা মৃত্যুবরণ করার পর তার মায়ের কাছে বড় হয়েছেন। তার মা একটি চায়ের দোকান চালাতেন এবং পরিবারের ভরণপোষণের জন্য প্রতিদিন সকাল ৫টা থেকে রাত ১১টা পর্যন্ত কাজ করতেন। চায়ের দোকান থেকে রাস্তার ধারে অবস্থিত একটি ক্লাবে প্রতিযোগীদের অনুশীলন দেখে ইসলাম তীরন্দাজীর প্রতি আগ্রহী হয়ে উঠেন।  খেলোয়াড়ি জীবন ইসলাম ২০১৭ সালে এসবি ক্লাবের সাথে চুক্তিবদ্ধ হয়েছিলেন এবং খেলাধুলায় প্রতিভা দেখান; তার প্রশিক্ষক উল্লেখ করেছেন "সাগরের মধ্যে বিশেষ কিছু ছিল, সে অনুশীলন শুরু করার সাথে সাথেই আমি তা অনুভব করেছি। সে সবসময় বিশদে মনোযোগ দেয় এবং আমি তাকে যা করতে বলেছি ঠিক তাই করে।" তার প্রতিভা তাকে ২০১৯ সালে বাংলাদেশ ক্রীড়া শিক্ষা প্রতিষ্ঠানে একটি স্থান অর্জন করতে সাহায্য করে। তিনি ২০২২ আর্চারি বিশ্বকাপে তার আন্তর্জাতিক অভিষেক হয়, ব্যক্তিগত এবং দলগত প্রতিযোগিতায় ১৭তম স্থান অধিকার করেন এবং মিশ্র দল প্রতিযোগিতায় ৯ম স্থান অর্জন করেন। তিনি ২০২৩ আর্চারি বিশ্বকাপে প্রতিদ্বন্দ্বিতা করেছিলেন এবং তার দলকে কোয়ার্টার ফাইনালে পৌঁছাতে সাহায্য করেছিলেন; তিনি ২০২৩ ওয়ার্ল্ড আর্চারি চ্যাম্পিয়নশিপেও প্রতিদ্বন্দ্বিতা করেছিলেন এবং ব্যক্তিগত রিকার্ভ প্রতিযোগিতায় ১১৩তম স্থান অর্জন করেছিলেন এবং পরে ২০২৪ আর্চারি ওয়ার্ল্ড কাপে অংশগ্রহণ করেছিলেন। ২০২৪ সালের জুন মাসে, তিনি চূড়ান্ত স্বতন্ত্র অলিম্পিক যোগ্যতা প্রতিযোগিতায় রৌপ্য জয়লাভ করে ২০২৪ গ্রীষ্মকালীন অলিম্পিকে একটি স্থান নিশ্চিত করেন। উদ্বোধনী অলিম্পিক অনুষ্ঠানে তাকে বাংলাদেশী পতাকাবাহী মনোনীত করা হয়।  ইসলাম বাংলাদেশের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন। তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৮টি ১০ পয়েন্ট অর্জন করে সর্বমোট ৬৫২ পয়েন্ট নিয়ে তিনি ৪৫তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ২০তম স্থান অধিকারী ইতালির মাউরো নেস্পোলির মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:২০০৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী পুরুষ তীরন্দাজ বিষয়শ্রেণী:বাংলাদেশের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
ভানেসা নাকেইতা ওয়াট্‌স (জন্ম ১২ আগস্ট ১৯৮৭) একজন জ্যামাইকান ক্রিকেটার যিনি ওয়েস্ট ইন্ডিজ মহিলা ক্রিকেট দলের প্রতিনিধিত্ব করেন।  ভানেসা একটি মহিলাদের একদিনের আন্তর্জাতিক ক্রিকেট এবং চারটি মহিলাদের টুয়েন্টি২০ আন্তর্জাতিক ম্যাচ খেলেন।  তথ্যসূত্র  বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জ্যামাইকান নারী ক্রিকেটার বিষয়শ্রেণী:ওয়েস্ট ইন্ডিয়ান মহিলা ক্রিকেটার বিষয়শ্রেণী:ওয়েস্ট ইন্ডিজের নারী একদিনের আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজের নারী টুয়েন্টি২০ আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজের নারী ক্রিকেটার
থাম্ব|চিত্র- গৌতম বুদ্ধ (শাক্য বংশীয় রাজপুত্র সিদ্ধার্থ)  শাক্য বংশ, প্রাচীনকালের একটি গোত্র। সূর্যবংশীয় রাজা ইক্ষ্বাকুর বংশধরেরা শাক্য বংশের প্রবর্তন করেন।   ব্যুৎপত্তি  পূর্বে পাক-ভারত উপমহাদেশ জম্বু দ্বীপ নামে পরিচিত। জম্বু দ্বীপের অর্ন্তগত কোশল রাজ্যে ইক্ষ্বাকু নামে সূর্যবংশীয় রাজার ৪ পুত্র ও ৫ কন্যাকে তাদের বিমাতার কারণে বনবাসে পাঠিয়ে দেন। তখন বোধিসত্ত্ব কপিল নামে পরিচিত ছিলেন এবং তিনি হিমালয়ের সানুদেশে এক পদ্মসরোবরের তীরে শাক/শাল বনে পর্ণকুটির নির্মাণ করে বাস করছিলেন। তিনি ভূতত্ত্বে পারদর্শী ছিলেন বলে ভুমিভাগের দোষ-গুণ জানতেন। নগর প্রতিষ্ঠার জন্য রাজকুমারদের সাথে দেখা হলে তিনি তাদের প্রতি কৃপাবশত পর্ণকুটিরের স্থানে নগর প্রতিষ্ঠা করেন এবং এর নাম দেন কপিলাবস্তু, আর শাল/শক্য বনে নগর পত্তন করেছিলেন বলেই তাদের শাক্য বংশ বলা হয়।মহামানব বুদ্ধ, অধ্যাপক রনধীর বড়ুয়া। প্রকাশক: Buddhist Reseacrch And Publication Center- Bangladesh; প্রকাশকাল: ২৫০১ বুদ্ধাব্দ/১৯৫৭ খ্রিস্টাব্দ।   ইতিহাস  নগর প্রতিষ্ঠার পর রাজকুমারগণ তাদের বংশ রক্ষার্থে বিবাহের উদ্যোগ নিতে গিয়ে সমকুলীন কাউকে পাচ্ছিলেন না। অন্য বংশের কাউকে বিবাহ করলে তাদের মাতার কিংবা পিতার বংশের অপমান হবে বিধায় তারা জ্যেষ্ঠা ভগ্নিকে মাতৃস্থানে প্রতিষ্ঠিত করে চার ভাই, বাকি চার বোনকে বিয়ে করেন। ক্রমে পুত্র-কন্যা হয়ে তাদের বংশ বৃদ্ধি হতে লাগলো। রাজা ইক্ষ্বাকু নিজ পুত্রদের এই কাহিনী শুনে বলেছিলেন কুমারগণ বাস্তবিক অর্থেই শক্য অর্থাৎ সামর্থ্যসম্পন্ন। এই শক্য শব্দ হতে শাক্য বংশের নামকরণ হয়।   গৌতম গোত্র  সূর্যবংশীয় রাজা ইক্ষাকুর বংশধরেরা শাক্য বংশের প্রবর্তন করেন। শাক্য বংশীয় রাজা শুদ্ধোধন ও মায়াদেবীর সিদ্ধার্থ পরবর্তী জীবনে সিদ্ধি লাভ করে বুদ্ধ নামে পরিচিত হন। তার গোত্রীয় নাম ছিলো গৌতম। এই কারণে ইতিহাসে তিনি গৌতম বুদ্ধ নামে পরিচিত ছিলেন। গৌতম ২৯ বছর বয়সে রোগ, জ্বরা, ব্যাধি থেকে মুক্তির পথ খুঁজতে গৃহত্যাগ করেন যা মহাভিনিষ্ক্রমণ নামে পরিচিত। গৌতম বুদ্ধ বৌদ্ধধর্মের স্রষ্টা এবং প্রবর্তক।    আরও দেখুন   গৌতম বুদ্ধ  বৌদ্ধ ধর্ম   তথ্যসূত্র   বিষয়শ্রেণী:বৌদ্ধধর্ম বিষয়শ্রেণী:গৌতম বুদ্ধের পরিবার
পাদ্রী থোমাস (fl. ৬৪০) একজন সিরিয়াক অর্থোডক্স পুরোহিত ছিলেন, যিনি উপরি মেসোপটেমিয়ার রেশাইনা অঞ্চলে বাস করতেন। তিনি সিরিয়াক ভাষায় লিখিত ৬৪০ সালের ইতিহাস (Chronicle of 640) নামক একটি গ্রন্থ রচনা করেন, যা আরও বিভিন্ন নামে পরিচিত।প্রথম সম্পাদক পাণ্ডুলিপির শেষ ফোলিও অনুসারে গ্রন্থটিকে Liber calipharum ('খলিফাদের গ্রন্থ') নামে অভিহিত করেন। একটি আধুনিক ল্যাটিন অনুবাদ প্রকাশিত হয় Chronicon miscellaneum ad annum domini 724 pertinens ("খ্রিষ্টাব্দ ৭২৪ সাল পর্যন্ত বিবিধ ইতিহাস") নামে। এর ফলে, এই ইতিহাস কখনও ৭২৪ সালের ইতিহাস কিংবা খলিফাদের গ্রন্থ বলেও পরিচিত।  এই গ্রন্থের জন্য Composite Chronicle of 636/40 ও Mesopotamian Composite Chronicle নামও ব্যবহার করেন (যা -এ Composite Mesopotamian Chronicle of 636)।  ৬৪০ সালের ইতিহাস একটি স্বতন্ত্র ধরণের সার্বজনীন ইতিহাস যা খ্রিষ্টাব্দ ৬৪০ সাল পর্যন্ত কালের বিস্তারকে অন্তর্ভুক্ত করে। এটি একটি মাত্র পাণ্ডুলিপিতে সংরক্ষিত রয়েছে, যার নাম ব্রিটিশ লাইব্রেরি, Add MS 14,643। এই পাণ্ডুলিপিটি ৭২৪ সালে নকল করা হয়েছিল এবং অনুলিপিকার পাণ্ডুলিপির শেষে একটি অতিরিক্ত পৃষ্ঠা যুক্ত করেন, যেখানে আরবি থেকে অনূদিত খলিফাদের তালিকা অন্তর্ভুক্ত রয়েছে। যদিও এই অংশটিকে কখনও কখনও মূল গ্রন্থের অংশ হিসেবে গণ্য করা হয়, অনুলিপিকার স্পষ্টভাবে "এখানে শেষ" বাক্যটি লিখে মূল পাঠ্যের সমাপ্তি চিহ্নিত করেছিলেন।  রবার্ট হোয়ল্যান্ড মূল ৬৪০ সালের ইতিহাস-কে সাতটি ভাগে বিভক্ত করেছেন:  অসম্পূর্ণ একটি ভূগোল বিষয়ক রচনা  আদম থেকে যাকোবের পুত্রদের পর্যন্ত বংশানুক্রম  আব্রাহাম থেকে কনস্টানটাইন I পর্যন্ত অমুসলিম শাসকদের একটি তালিকা, যাদের শাসনকালীন প্রধান ঘটনাবলি উল্লেখ আছে এবং থোমাসের ভাষায়, "একটি বর্ণনা যা দেখায় কীভাবে তারা রোমানদের অধীন হয়েছিল"  ইউসেবিয়াসের ক্রনিকন-এর সারাংশসহ আব্রাহাম ও নিনুস থেকে কনস্টানটাইন পর্যন্ত একটি কালানুক্রমিক তালিকা  ইউসেবিয়াসের ইতিহাসের একটি বর্ধিতাংশ যা সম্রাট হেরাক্লিয়াসের ত্রিশতম বর্ষ, অর্থাৎ ৬৪০ সাল পর্যন্ত পৌঁছায়  একটি "বছরের ব্যাখ্যা (সুকালা)" যাতে এলোমেলোভাবে ধর্মতাত্ত্বিক ও ঐতিহাসিক মন্তব্য রয়েছে  বিভিন্ন বিশ্বব্যাপী গির্জা পরিষদগুলির তালিকা, তারিখ ও শাসকদের নামসহ, যেখানে খালকিদনের পরিষদ-কে নিন্দা করা হয়েছে  এই লেখাগুলি সপ্তম শতাব্দীর মাঝামাঝি সময়ে আরব বিজয়ের প্রত্যক্ষদর্শী বিবরণ প্রদান করে (সেলিউক বছর গণনা অনুসারে ১০ম শতাব্দী):  সাল ৯৪৫, সপ্তম ইন্ডিকশন, শুক্রবার ৪ ফেব্রুয়ারি,খ্রিষ্টীয় ৬৩৪ সালের ৪ ফেব্রুয়ারির সঙ্গে মিলে যায়। নবম প্রহরে রোমানদের সঙ্গে মুহম্দের তায়্যায়েদের মধ্যে প্যালেস্টাইনের গাজা থেকে বারো মাইল পূর্বে একটি যুদ্ধ হয়। রোমানরা পালিয়ে যায় এবং প্যাট্রিসিয়ান ব্রির্দন-কে রেখে যায়, যাকে আরবরা হত্যা করে। প্রায় ৪,০০০ দরিদ্র প্যালেস্টাইনি গ্রামবাসী—খ্রিস্টান, ইহুদি ও সামারিতান—সেখানে নিহত হন। আরবরা সমগ্র অঞ্চল লুণ্ঠন করে।  সাল ৯৪৭, নবম ইন্ডিকশন,খ্রিষ্টীয় ৬৩৫ সালের ১ সেপ্টেম্বর থেকে ৬৩৬ সালের ৩১ আগস্ট পর্যন্ত সময়কাল। আরবরা সমগ্র সিরিয়া আক্রমণ করে এবং পারস্যে প্রবেশ করে ও তা দখল করে। তারা মারদিন পর্বত আরোহন করে এবং সেখানে কেদার ও বনতায় অবস্থিত বহু সন্ন্যাসীকে হত্যা করে। কেদারের দরওয়ান, যাজক থোমাসের ভাই, ধন্য সিমন সেখানে নিহত হন।  তথ্যসূত্র  গ্রন্থপঞ্জি  বিষয়শ্রেণী:৭ম শতাব্দীর লেখক বিষয়শ্রেণী:সিরীয় ভাষার লেখক
বৈশ্বিক মহামারি প্রস্তুতি ও প্রতিক্রিয়া বিষয়ক স্বাধীন প্যানেল কোভিড-১৯ এর বৈশ্বিক মহামারির শুরুতে ৭৩তম বিশ্ব স্বাস্থ্য অধিবেশনে গৃহীত একটি প্রস্তাব অনুসারে গঠিত একটি প্যানেল। বিশ্ব স্বাস্থ্য সংস্থার মহাসচিব এই প্যানেলটি গঠন করেন। এর উদ্দেশ্য হলো “ভবিষ্যতের জন্য একটি প্রমাণ-নির্ভর পথ নির্দেশ করা”। লাইবেরিয়ার সাবেক রাষ্ট্রপতি এলেন জনসন সারলিফ ও নিউজিল্যান্ডের সাবেক প্রধানমন্ত্রী হেলেন ক্লার্ক প্যানেলের সহ-সভাপতি হিসেবে নেতৃত্ব দিচ্ছেন।   ২০২১-এর প্রতিবেদন  ২০২১ সালের মে মাসে প্যানেল চলমান কোভিড-১৯ এর বৈশ্বিক মহামারির বিস্তার রোধ ও ভবিষ্যতের মহামারি প্রতিরোধে মতামত ও সুপারিশ দিয়ে প্রতিবেদন প্রকাশ করে। প্রতিবেদনে চলমান ব্যবস্থাকে “উদ্দেশ্যের জন্য অনুপযোগী” বলে ঘোষণা দেওয়া হয় এবং মহামারিকালে বিশ্ব স্বাস্থ্য সংস্থার সদস্যরাষ্ট্র ও আন্তর্জাতিক সংস্থাগুলোর জন্য বাধ্যবাধকতা রাখার প্রস্তাব দেওয়া হয়। প্রতিবেদনে প্যানেলকে “আইনপ্রণেতাদের দায়ী করার” আইনি ক্ষমতা দেওয়ার প্রস্তাব করা হয় এবং সদস্যরাষ্ট্রের প্রধানদের নেতৃত্বে “বৈশ্বিক স্বাস্থ্য হুমকি কাউন্সিল” গঠন করার পরামর্শ দেওয়া হয়, যা জাতিসংঘে বিশ্ব স্বাস্থ্য সংস্থার সাথে বসবে।   আরও দেখুন   উদীয়মান রোগসৃষ্টিকারী জীবাণুর উৎস সন্ধানে বৈজ্ঞানিক উপদেষ্টা দল  মহামারি ও বৈশ্বিক মহামারির জন্য বিশ্ব স্বাস্থ্য সংস্থার হাব   তথ্যসূত্র   বিষয়শ্রেণী:বিশ্ব স্বাস্থ্য সংস্থা বিষয়শ্রেণী:জনস্বাস্থ্য বিষয়শ্রেণী:স্বাস্থ্য নীতি বিষয়শ্রেণী:কোভিড-১৯ মহামারির জন্য প্রতিষ্ঠিত সংগঠন বিষয়শ্রেণী:কোভিড-১৯ এর বৈশ্বিক মহামারির আন্তর্জাতিক প্রতিক্রিয়া বিষয়শ্রেণী:কোভিড-১৯ এর বৈশ্বিক মহামারির বৈজ্ঞানিক ও কারিগরি প্রতিক্রিয়া
মানডিঙ্কা ভাষা (কখনও কখনও মানডিঙ্গো ভাষাও বলা হয়) একটি মান্‌ডে ভাষা। মালি, সেনেগাল, গাম্বিয়া, গিনি, আইভরি কোস্ট, বুরকিনা ফাসো, সিয়েরা লিওন, লাইবেরিয়া এবং গিনি-বিসাউ অঞ্চলসমূহের প্রায় মিলিয়ন সংখ্যক মানডিঙ্কা জনগণ এই ভাষায় কথা বলে। এটি গাম্বিয়ার প্রধান ভাষা হিসেবে স্বীকৃত। ভাষাটিতে উচ্চ ও নিম্ন দুই ধরনের স্বর তথা tone রয়েছে।  বিষয়শ্রেণী:মানডিং ভাষা বিষয়শ্রেণী:গাম্বিয়ার ভাষা বিষয়শ্রেণী:গিনি-বিসাউয়ের ভাষা বিষয়শ্রেণী:সেনেগালের ভাষা
This is a simplified expansion demo template.  The template name is specified with the first positional parameter. Subsequent positional parameters specify positional parameters to be displayed by the template demo. Keys and values for named parameters can be specified with , , , , etc.   উদাহরণ   The following code:   {{xpsoc|3x|foo|bar|n1=baz|v1=bat|n2=bam|v2=qux}}  Produces:  <includeonly>
কাতালান ফুটবল ফেডারেশন (, ; এছাড়াও সংক্ষেপে সিএফএ নামে পরিচিত) হচ্ছে কাতালোনিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০০ সালের ১১ই নভেম্বর তারিখে ফুটবল আসোসিয়াসিও দে কাতালুনিয়া (, ) প্রতিষ্ঠিত হয়েছে। এটি স্পেনে প্রতিষ্ঠিত প্রথম ফুটবল সংস্থা। এটি প্রতিষ্ঠার ৯ বছর পর ১৯০৯ সালে রয়্যাল স্প্যানিশ ফুটবল ফেডারেশনের সদস্যপদ লাভ করে। এই সংস্থার সদর দপ্তর কাতালোনিয়ায় অবস্থিত। এই সংস্থার প্রথম সভাপতি ছিলেন এদুয়ার্দ আলেসন এবং এর মূল সদস্যের মধ্যে রয়েছে বার্সেলোনা, কাতালা, ইস্পানিয়া এবং এস্পানিওল  ১৯০৩ সাল থেকে ১৯৪০ সাল পর্যন্ত, এই সংস্থাটি কাম্পনিওনাত দে কাতালুনিয়া আয়োজন করেছিল, যা স্পেনে আয়োজিত প্রথম লীগ চ্যাম্পিয়নশিপ ছিল। ১৯০৪ সাল থেকে, এই সংস্থাটি কাতালোনিয়া জাতীয় ফুটবল দলের সকল কার্যক্রম নিয়ন্ত্রণ করে।  বর্তমানে, এই সংস্থাটি নিজস্ব ক্লাব প্রতিযোগিতা, কোপা কাতালুনিয়া আয়োজন করে থাকে। এটি স্পেনীয় ফুটবল লীগ পদ্ধতির তেরসেরা দিবিসিওন গ্রুপ ৫ এবং কাতালোনিয়া অপেশাদার ফুটবল দল পরিচালনা করে, যা আঞ্চলিক প্রতিযোগিতায় প্রতিনিধিত্ব করে।   কর্মকর্তা    অবস্থান  নাম সভাপতি  হোয়ান সোতেরাস ব্যবস্থাপক  হোয়ান হোসেপ ইসের্ন ই আরান্দা মহাসচিব  অরিয়ল কামাচো মার্তি আঞ্চলিক পরিচালক  হাবিয়ের লাতোরে মার্তিনেস সমন্বয়কারী  ফ্রান্সেস্ক বার্তোল উয়ের্তা    তথ্যসূত্র    বহিঃসংযোগ        বিষয়শ্রেণী:১৯০০-এ কাতালোনিয়ায় প্রতিষ্ঠিত বিষয়শ্রেণী:১৯০০-এ প্রতিষ্ঠিত ক্রীড়া সংস্থা বিষয়শ্রেণী:স্পেনের ক্রীড়া নিয়ন্ত্রণ সংস্থা বিষয়শ্রেণী:স্পেনের ফুটবল পরিচালনা পরিষদ
পশ্চিমাঞ্চল সম্বন্ধীয় মহা তাং রাজবংশীয় নথিসমূহ হল চীনের ইতিহাস-রচনার একটি অংশ, যেটায়, মধ্য চীনের চাঙ্আন থেকে পশ্চিম অঞ্চল পর্যন্ত ষুয়ান্জ়াঙ্ -এর উনিশ বছরের যাত্রার একটি বর্ণনা। এই বৌদ্ধ পণ্ডিত রেশম পথ অঞ্চলের মধ্য দিয়ে ভ্রমণ করেছিলেন যা বর্তমানে উত্তর-পশ্চিম চীনের শিন্চিয়াং, ও সেইসাথে মধ্য এশিয়া এবং দক্ষিণ চীনের প্রতিবেশী এলাকাগুলির মধ্য দিয়েও ভ্রমণ করেছিলেন। এই চীনা অবস্থানগুলির বাইরে, ষুয়ান্জ়াঙ্ ভারতের পরিধির চারপাশেও ভ্রমণ করেছিলেন, দক্ষিণে কাঞ্চীপুরম পর্যন্ত। ষুয়ান্জ়াঙ্-এর ভ্রমণ শুধুমাত্র চীন ও ভারতের আন্তঃসাংস্কৃতিক অধ্যয়নের ক্ষেত্রেই নয়, সারা বিশ্বে আন্তঃসাংস্কৃতিক অধ্যয়নের ক্ষেত্রেও একটি গুরুত্বপূর্ণ ক্ষেত্র চিহ্নিত করে। পাঠ্যটি, ষুয়ান্জ়াঙের দ্বারা করে থাকা ধর্মীয় তীর্থযাত্রার পাশাপাশি আশেপাশের শহর এবং তাং চীনের প্রদেশগুলির প্রতিবেদন উভয়েরই একটি বিবরণ হিসাবে তৈরী করা হয়েছিল।  বইটি 646 সালে সংকলিত হয়েছিল, 626 থেকে 645 সালের মধ্যে করা ভ্রমণের বর্ণনা রয়েছে। ষুয়ান্জ়াঙ্-এর শিষ্য বিয়ান্জি, ষুয়ান্জ়াঙ্-এর নির্দেশের মাধ্যমে বইটি সম্পাদনা করতে এক বছরেরও বেশি সময় ব্যয় করেছিলেন। তথ্যসূত্র  বিষয়শ্রেণী:১৭শ শতাব্দীর বই বিষয়শ্রেণী:ভ্রমণ বই
চালচিত্র এখন ২০২৪ সালের একটি বাংলা ভাষার ভারতীয় ঐতিহাসিক নাট্য চলচ্চিত্র। মৃণাল সেনের জন্মশত বার্ষিকী উপলক্ষে অঞ্জন দত্ত চলচ্চিত্রটি পরিচালনার পাশাপাশি চিত্রনাট্য, গল্প, অভিনয় ও সুরারোপ করেছেন। অঞ্জন দত্ত প্রডাকশন-এর ব্যানারে প্রযোজনা করেছেন অঞ্জন দত্ত ও নীল দত্ত। প্রধান চরিত্রে অভিনয় করেছেন শাওন চক্রবর্তী, অঞ্জন দত্ত, বিদীপ্তা চক্রবর্তী, সুপ্রভাত দাস ও শুভাশিষ মুখোপাধ্যায়। এটি ২০২৪ সালের ১০ই মে নির্বাচিত কয়েকটি প্রেক্ষাগৃহে এবং ওটিটি প্লাটফর্ম হইচইতে মুক্তি পায়।  মৃণাল সেনের বসবাস করা বাড়িতে চলচ্চিত্রের চিত্রগ্রহণ হয়েছে। মৃণালের ‘চালচিত্র’ সিনেমার কিছু দৃশ্য বেলেঘাটার আরেকটি বাড়িতে অঞ্জন দত্ত পুনর্নির্মাণ করেছেন ।  অভিনয়শিল্পী   অঞ্জন দত্ত - কুনাল সেন  শাওন চক্রবর্তী - রঞ্জন দত্ত   বিদীপ্তা চক্রবর্তী - মিতা সেন (কুনালের স্ত্রী)   সুপ্রভাত দাস - জে কে মাধবন   শুভাশিষ মুখোপাধ্যায় - বিপুল  কঙ্কনা হালদার - শীলা  রূপঙ্কর বাগচী - স্বরূপ (মিতার কাজিন)  মেঘলা দাশগুপ্ত  দেবর্ষি বন্দ্যোপাধ্যায় - বিভাস (ফটোগ্রাফার) মুক্তি  ২০২৪ সালের ২২ এপ্রিল পোস্টার এবং ২রা মে চলচ্চিত্রের ট্রেইলার প্রকাশ করা হয়। ১০ই মে ওটিটি প্ল্যাটফর্ম হইচই এবং নন্দন ও রাধা সিনেমা হলে মুক্তি দেওয়া হয়।  ছবিটি নন্দনে কলকাতা আন্তর্জাতিক চলচ্চিত্র উৎসবের আন্তর্জাতিক বিভাগে প্রথম প্রদর্শিত হয় । কলকাতা আন্তর্জাতিক চলচ্চিত্র উৎসবে বিশেষ জুরি অ্যাওয়ার্ড অর্জন করে তখন। ঢাকায় দ্বাবিংশ আন্তর্জাতিক চলচ্চিত্র উৎসবে এর দ্বিতীয় প্রদর্শনী হয় এবং সেখানে অঞ্জন দত্ত শ্রেষ্ঠ অভিনেতার পুরস্কার পান।  তথ্যসূত্র   বহিঃসংযোগ     বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:অঞ্জন দত্ত পরিচালিত চলচ্চিত্র বিষয়শ্রেণী:বাংলা ভাষার জীবনীমূলক চলচ্চিত্র বিষয়শ্রেণী:২০২৪-এর নাট্য চলচ্চিত্র বিষয়শ্রেণী:ভারতীয় ঐতিহাসিক নাট্য চলচ্চিত্র বিষয়শ্রেণী:ভারতীয় জীবনীসংক্রান্ত চলচ্চিত্র বিষয়শ্রেণী:চলচ্চিত্র পরিচালক এবং প্রযোজকদের জীবনীমূলক চলচ্চিত্র বিষয়শ্রেণী:কলকাতার পটভূমিতে চলচ্চিত্র
লোণ্ডা () ভারতের কর্ণাটক রাজ্যের বেলগাভী জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৫২ মিটার (২১৩৯ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে লোন্দা শহরের জনসংখ্যা হল ৬২৭৬ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে লোন্দা এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
ইগর জেসুস মাসিয়েল দা ক্রুস (; জন্ম: ২৫ ফেব্রুয়ারি ২০০১; ইগর জেসুস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব বোতাফোগো এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  জেসুস ২০২৪ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৪ ম্যাচে ১টি গোল করেছেন।  প্রারম্ভিক জীবন ইগর জেসুস মাসিয়েল দা ক্রুস ২০০১ সালের ২৫শে ফেব্রুয়ারি তারিখে ব্রাজিলের কুইয়াবায় জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল ব্রাজিল  ২০২৪  ৪  ১ সর্বমোট  ৪  ১  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:বোতাফোগো রেগাতাস ফুটবলের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:কুরিতিবা ফুটবল ক্লাবের খেলোয়াড় বিষয়শ্রেণী:শাবাব আল আহলি ক্লাবের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:ইউএই প্রো লিগের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার